NBA 1967-68

H αγωνιστική περίοδος 1967-68 ήταν η 22η στην ιστορία του NBA. Στο πρωτάθλημα έλαβαν μέρος 12 ομάδες και έδωσαν 82 παιχνίδια η κάθε μία στα πλαίσια της κανονικής περιόδου. Ακολούθησαν τα πλέι-οφ, όπου οι Μπόστον Σέλτικς κέρδισαν τους Λος Άντζελες Λέικερς με 4-2 νίκες στους τελικούς και κατέκτησαν τον τίτλο.

Αυτός ήταν ο δέκατος τίτλος στην ιστορία των Σέλτικς και ο πρώτος χωρίς τον Ρεντ Άουερμπαχ ως πρώτο προπονητή (τον αντικατέστησε ο Μπιλ Ράσελ πριν την έναρξη της σεζόν 1966-67).

Αξιοσημείωτα γεγονότα 
 Οι Σιάτλ Σούπερσονικς και οι Σαν Ντιέγκο Ρόκετς δήλωσαν συμμετοχή στο πρωτάθλημα ανεβάζοντας τον αριθμό των ομάδων σε 12. 
 Για να υπάρξει ισορροπία στον αριθμό των ομάδων στις δύο κατηγορίες, οι Ντιτρόιτ Πίστονς μετακινήθηκαν από τη Δυτική στην Ανατολική κατηγορία.
 Ο αριθμός αγώνων των ομάδων αυξήθηκε από 81 σε 82 (σε ισχύ έως και σήμερα).
 Δημιουργείται η ABA και διοργανώνει το πρώτο επαγγελματικό πρωτάθλημα της το 1967. Η άτυπη κόντρα με το NBA θα λήξει με τη συγχώνευση των δύο πρωταθλημάτων το 1976.
 Ο Τζίμι Γουόκερ του πανεπιστημίου του Πρόβιντενς επιλέχθηκε στο νούμερο 1 του Ντραφτ από τους Ντιτρόιτ Πίστονς. Στο ίδιο ντραφτ, οι Μπάλτιμορ Μπούλετς επέλεξαν τον Ερλ Μονρό στο νούμερο 2, οι Σαν Ντιέγκο Ρόκετς τον Πατ Ράιλι στο νούμερο 7 και οι Νιου Γιορκ Νικς τον Ουόλτ Φρέιζερ στο νούμερο 5 και τον Φιλ Τζάκσον στο νούμερο 17.
 Τρεις ομάδες άφησαν τις ιστορικές τους έδρες για να αγωνιστούν σε νεότευκτα γήπεδα: οι Φιλαδέλφεια 76ερς στο The Spectrum από την έναρξη της σεζόν, οι Λος Άντζελες Λέικερς στο The Forum από τον Δεκέμβριο του 1967 και οι Νιου Γιορκ Νικς στο νέο Madison Square Garden από τον Φεβρουάριο του 1968.
 Το All-Star Game της σεζόν έλαβε χώρα την Τρίτη 23 Ιανουαρίου 1968 στο Madison Square Garden της Νέας Υόρκης, όπου η Ανατολή επικράτησε της Δύσης με 144-124. Ο Χαλ Γκριρ των Φιλαδέλφεια 76ερς έλαβε το βραβείο του πολυτιμότερου παίκτη.
 Οι Χοκς αγωνίστηκαν για τελευταία σεζόν με έδρα το Σαιντ Λούις του Μιζούρι. Την επόμενη σεζόν μετακόμισαν στην Ατλάντα της Τζόρτζια και μετονομάστηκαν σε Ατλάντα Χοκς.

Κανονική περίοδος

Βαθμολογίες 

Δυτική κατηγορία

Ανατολική κατηγορία

Κορυφαίοι στατιστικών 

Σημ.: Μέχρι την αγωνιστική περίοδο 1969-70, οι κορυφαίοι σε πόντους, ριμπάουντ και ασίστ καθορίζονταν με βάση το σύνολο και όχι τον μέσο όρο.

Βραβεύσεις 
 Πολυτιμότερος παίκτης (MVP): Ουίλτ Τσάμπερλεϊν (Φιλαδέλφεια 76ερς)
 Rookie της χρονιάς: Ερλ Μονρό (Μπάλτιμορ Μπούλετς)
 Προπονητής της χρονιάς: Ρίτσι Γκέριν (Σαιντ Λούις Χοκς)

 Καλύτερη πεντάδα
 Ντέιβ Μπινγκ (Ντιτρόιτ Πίστονς)
 Όσκαρ Ρόμπερτσον (Σινσινάτι Ρόγιαλς)
 Ουίλτ Τσάμπερλεϊν (Φιλαδέλφεια 76ερς)
 Τζέρι Λούκας (Σινσινάτι Ρόγιαλς)
 Έλτζιν Μπέιλορ (Λος Άντζελες Λέικερς)

 2η καλύτερη πεντάδα
 Χαλ Γκριρ (Φιλαδέλφεια 76ερς)
 Τζον Χάβλιτσεκ (Μπόστον Σέλτικς)
 Γουίλις Ριντ (Νιου Γιορκ Νικς)
 Μπιλ Ράσελ (Μπόστον Σέλτικς)
 Τζέρι Ουέστ (Λος Άντζελες Λέικερς)

 Καλύτερη rookie πεντάδα
 Αλ Τάκερ (Σιάτλ Σούπερσονικς)
 Ουόλτ Φρέιζερ (Νιου Γιορκ Νικς)
 Φιλ Τζάκσον (Νιου Γιορκ Νικς)
 Μπομπ Ρουλ (Σιάτλ Σούπερσονικς)
 Ερλ Μονρό (Μπάλτιμορ Μπούλετς)

Πλέι-οφ

Παραπομπές

Εξωτερικοί σύνδεσμοι 
Αγωνιστική περίοδος 1967-68 στο NBA.com
Περίληψη αγωνιστικής περιόδου 1967-68 στο Basketball-Reference.com